मुंगावली में मतगणना का दौर आगे बढ़ने के साथ तीसरे राउंड के बाद कांग्रेस ने 2197 वोटों की बढ़त बना ली। पूर्व में कांग्रेस उम्मीदवार बृजेंद्र सिंह यादव यहां पीछे चल रहे थे लेकिन बाद के राउंड में उन्होंने अपनी बढ़त और मजबूत कर ली। बृजेंद्र सिंह को पांचवें राउंड तक 18452 वोट मिले हैं वहीं भाजपा की बाई साहब यादव को पांचवे चरण की मतगणना तक 16784 वोट मिले। डाक पत्रों की गिनती में 23 में से 21 मतपत्र अमान्य किए गए हैं। यहां मुख्य मुकाबला कांग्रेस के बृजेंद्र सिंह यादव और भाजपा की प्रत्याशी बाईसाहब यादव के बीच है। यहां 13 उम्मीदवार मैदान में हैं, जिनमें से 8 निर्दलीय हैं।